**Ministru kabineta noteikumu projekta “Grozījumi Ministru kabineta 2017. gada 6. jūnija noteikumos Nr. 313 “Traktortehnikas un tās piekabes reģistrācijas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta mērķis ir atvieglot traktortehnikas un tās piekabes reģistrāciju, kā arī veicināt brīvprātīgu maināmo velkamo iekārtu un maināmo tehnoloģisko agregātu reģistrāciju: 1. samazināt Valsts tehniskās uzraudzības aģentūrā (turpmāk – aģentūra) iesniedzamo dokumentu skaitu un nodrošināt piekļuvi valsts informācijas sistēmai “Traktortehnikas un tās vadītāju valsts informatīvā sistēma” (turpmāk – informatīvā sistēma) gadījumos, kad finanšu pakalpojumu sniedzēji izdarīs atzīmi par traktortehnikas vai tās piekabes nodošanu īpašumā ieguvējam;
2. vienkāršot un padarīt efektīvāku procesu, kādā traktortehnika vai tās piekabe tiek izslēgta vai noņemta no uzskaites informatīvajā sistēmā, padarot pakalpojumu pieejamu e-pakalpojumu vidē;
3. nodrošināt brīvprātīgu traktortehnikai piekabināmo maināmo velkamo iekārtu (miglotāja, rulonu preses utt.) un traktortehnikai uzkarināmo maināmo tehnoloģisko agregātu (arkla, kultivatora utt.) (turpmāk arī – iekārtas un agregāti) reģistrāciju un noņemšanu no uzskaites aģentūras informatīvajā sistēmā.

Noteikumu projektam jāstājas spēkā 2021. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots, pamatojoties uz Ceļu satiksmes likuma 10. panta 1.4 daļu, 10.3 panta ceturto daļu *(*[*25.03.2021*](https://likumi.lv/ta/id/322215-grozijumi-celu-satiksmes-likuma)*. likuma redakcija, kas stājas spēkā*[*01.07.2021.*](https://likumi.lv/ta/id/45467-celu-satiksmes-likums/redakcijas-datums/2021/07/01)) un 21. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 6. jūnija noteikumi Nr. 313 “Traktortehnikas un tās piekabes reģistrācijas noteikumi” (turpmāk – noteikumi Nr. 313) nosaka kārtību, kādā aģentūra reģistrē un noņem no uzskaites traktortehniku un tās piekabes.1. Lai izpildītu Valsts pārvaldes iekārtas likuma 10.panta sestās daļas nosacījumus, aģentūra vienkāršo un uzlabo traktortehnikas un piekabju reģistrācijas kārtību. Aģentūra, izvērtējot savu darbību, ir secinājusi, ka sabiedrībai nepieciešams pakalpojums, kas radītu mazāku birokrātisko slogu. Līdzšinējā kārtība nenodrošina traktortehnikas vai tās piekabes īpašniekam pilnvarot citu personu veikt reģistrācijas darbības, izdarot tikai atzīmi informatīvajā sistēmā. Tāpat nav iespējams aģentūrai elektroniski pieprasīt izdarīt atzīmi informatīvajā sistēmā un noņemt traktortehniku vai tās piekabi no uzskaites atsavināšanai Latvijā. Saskaņā ar spēkā esošo tiesisko regulējumu: 1. atsavinātājam un ieguvējam, lai reģistrētu traktortehnikas vai tās piekabes īpašnieka maiņu, ir abiem klātienē jāierodas aģentūras birojā vai jāsagatavo īpašuma tiesības apliecinošs dokuments, kas ieguvējam ir jāiesniedz aģentūrā;
2. traktortehnikas vai tās piekabes īpašniekam ir jāizsniedz rakstveida pilnvarojums, lai traktortehnikas vai tās piekabes īpašnieka vārdā aģentūrā varētu veikt reģistrācijas darbības;
3. lai traktortehniku vai tās piekabi noņemtu no uzskaites atsavināšanai Latvijā, atsavinātājam ir jāierodas klātienē aģentūras birojā un jāiesniedz traktortehnikas vai tās piekabes reģistrācijas apliecība, kurā aģentūras inspektors izdara ierakstu par to, ka traktortehnika vai tās piekabe ir noņemta no uzskaites atsavināšanai.

Minētās darbības personām rada administratīvo slogu.Lai vismaz daļai personu, proti, personām, kas sniedz finanšu pakalpojumus, un personām, kas saņem finanšu pakalpojumus, tiktu samazināts administratīvais slogs, Zemkopības ministrijai īstenojot ERAF projekta aktivitāti “Valsts tehniskās uzraudzības aģentūras informācijas sistēmas papildinājumu izstrāde un integrācija ar zemkopības nozares koplietošanas risinājumiem”, ir izveidota saskarne ar informatīvo sistēmu zemkopības nozares e-pakalpojumu vietnē [https://epakalpojumi.zm.gov.lv/](https://eu-central-1.protection.sophos.com?d=zm.gov.lv&u=aHR0cHM6Ly9lcGFrYWxwb2p1bWkuem0uZ292Lmx2Lw==&i=NWZjZjllOTZmOTIxY2QwZTA1Mzk1OGJk&t=SGNPZEx3OEF4UXoxaDRsVmlmWjJUNC83YW9LR1B0Z2syQ0pnRTNRT0ZWZz0=&h=86d62d8c0334475ca669f51459456213) (turpmāk – klientu portāls).Ceļu satiksmes likuma 12. panta pirmā daļa paredz, ka, reģistrējot traktortehniku, piekabi iekārtu vai agregātu, aģentūrā nav jāiesniedz dokumentāri pierādījumi par transportlīdzekļa iegūšanu legālā ceļā, ja atsavinātājs informatīvajā sistēmā ir izdarījis atzīmi par transportlīdzekļa nodošanu īpašumā ieguvējam *(*[*25.03.2021*](https://likumi.lv/ta/id/322215-grozijumi-celu-satiksmes-likuma)*. likuma redakcija, kas stājas spēkā*[*01.07.2021.*](https://likumi.lv/ta/id/45467-celu-satiksmes-likums/redakcijas-datums/2021/07/01)). Noteikumu projekts paredz, ka persona, kas sniedz finanšu pakalpojumus, informatīvajā sistēmā varēs izdarīt atzīmi, lai nodotu traktortehniku vai tās piekabi īpašumā ieguvējam, kā arī pilnvarot citu personu veikt reģistrācijas darbības, lai noņemtu traktortehniku vai tās piekabi no uzskaites atsavināšanai Latvijā. Lai šāda piekļuve tiktu tiesiski noregulēta, pamatojoties uz Valsts informācijas sistēmu likumu, starp finanšu pakalpojuma sniedzējiem un aģentūru, tiks noslēgts līgums par informatīvās sistēmas datu lietošanu. Līgums ar aģentūru tiks slēgts, jo aģentūra saskaņā ar Ceļu satiksmes likuma 4. panta sesto daļu nodrošina (attīsta)[[1]](#footnote-1) un uztur traktortehnikas un tās vadītāju valsts informatīvo sistēmu. Aģentūra turpmāks strādās arī pie tā, lai visa veida atsavinātājiem tiktu nodrošināta iespēja slēgt līgumus par informatīvās sistēmas datu lietošanu. Turpmāk ieguvējam aģentūrā nebūs jāiesniedz finanšu pakalpojuma sniedzēja pilnvara un īpašuma tiesības apliecinoši dokumenti, ja atsavinātājs, kas sniedz finanšu pakalpojumus, dokumentus būs iesniedzis informatīvajā sistēmā un izdarījis atzīmi par traktortehnikas vai tās piekabes nodošanu īpašumā ieguvējam. Izdarītā atzīme informatīvajā sistēmā būs īpašumtiesību maiņas apstiprinājums. Persona par izdarīto atzīmi informatīvajā sistēmā varēs pārliecināties, reģistrējoties klientu portālā vai aģentūrā. Klientu portālā fiziska vai juridiska persona bez maksas var saņemt informāciju par sev piederošu tehniku un izdarītajām atzīmēm. Klientu portālā atsavinātājam būs iespēja attālināti uzsākt īpašnieka reģistrācijas maiņu, izdarot atzīmi informatīvajā sistēmā, lai noņemtu no uzskaites traktortehniku, tās piekabi, iekārtu vai agregātu. Tādējādi atsavinātājam nav jāierodas aģentūrā pārreģistrācijas nolūkā. Ja traktortehnika vai tās piekabe ir noņemta no uzskaites atsavināšanai un klientu portālā informatīvajā sistēmā ir izdarīta atzīme par noņemšanu no uzskaites, tad tikai pircējam ir jāierodas aģentūrā un jāiesniedz reģistrācijas apliecība.2. Noteikumu projekts paredz, ka personu identificēšanai aģentūrā ir jāuzrāda personu apliecinošs dokuments. Noteikumu Nr. 313 27. punkta izpratnē par personu apliecinošu dokumentu nevar tikt uzskatīta traktortehnikas vadītāju apliecība vai traktortehnikas braukšanas mācību atļauja. Tādējādi šie dokumenti no noteikumu Nr. 313 27. punkta ir svītrojami. Ar noteikumu projektu tiek svītrots noteikumu Nr. 313 29. punkts, kas paredz dokumentu pieņemšanu un izvērtēšanas kārtību aģentūrā. Spēkā esošā noteikumu redakcija nonāk pretrunā ar Administratīvā procesa likuma 56. panta 1.1 daļu un ceturto daļu, kā arī dublē un interpretē likuma 56. panta piekto daļu un 59. un 60. pantu. 3. Gadījumos, kad tiek secināts, ka informatīvajā sistēmā reģistrētā traktortehnika vai tās piekabe faktiski nav reģistrācijas dokumentos norādītā traktortehnika vai tās piekabe, vai arī aģentūra ir ieguvusi informāciju, ka informatīvajā sistēmā reģistrētā traktortehnika vai tās piekabe ir reģistrēta ārvalstīs vai citā Latvijas transportlīdzekļu reģistrā, lai noņemtu traktortehniku vai tās piekabi no uzskaites informatīvajā sistēmā, ir jāpiemēro Administratīvā procesa likumā noteiktais vispārējais tiesiskais regulējums prettiesiska labvēlīga administratīvā akta atcelšanai.Spēkā esošajos noteikumos Nr. 313 vispār nav ietverts tiesiskais regulējums traktortehnikas vai tās piekabes noņemšanai no uzskaites informatīvajā sistēmā. Tādējādi, lai vienkāršotu un padarītu efektīvāku procesu, kādā traktortehnika vai tās piekabe tiek noņemta no uzskaites informatīvajā sistēmā, noteikumu projektā ir ietverts regulējums, kas paredz, kuros gadījumos traktortehniku vai tās piekabi aģentūra var noņemt no uzskaites informatīvajā sistēmā.4. Noteikumu projekts saskaņā ar likumprojekta “Grozījumi Ceļu satiksmes likumā” 4. pantā izteiktā Ceļu satiksmes likuma 10.3 pantā ietverto deleģējumu paredz papildināt noteikumus Nr. 313 ar regulējumu, kas nosaka brīvprātīgu traktortehnikai piekabināmo maināmo velkamo iekārtu (miglotāja, rulonu preses utt.) un traktortehnikai uzkarināmo maināmo tehnoloģisko agregātu (arkla, kultivatora utt.) reģistrāciju informatīvajā sistēmā. Maināmā velkamā iekārta ir transportlīdzeklis, kurš konstruēts, lai to vilktu traktortehnika (sienu preses, miglotāji), savukārt tehnoloģiskais agregāts ir maināmā mašīniekārta, ko traktortehnika transportē, pilnībā paceļot no zemes virsmas (arkls, sējmašīna). Tādējādi tiks sakārtota informatīvajā sistēmā pieejamā informācija, nošķirot iekārtu un agregātu reģistrāciju no traktortehnikas piekabju reģistrācijas.Īpašnieks var izvēlēties brīvprātīgo iekārtu un agregātu reģistrāciju, jo tā nodrošinās:1. faktiskā īpašnieku datu reģistrēšanu sistēmā, ja tam ir attiecīgs īpašumtiesības apliecinošs dokuments un aģentūrā ir salīdzināti tehniskie dati. Šis faktors ir būtisks saistībā ar mantojuma tiesību kārtošanu, kreditēšanu un iekārtu vai agregātu atgūšanu pēc zādzības;
2. iekārtu un agregātu izsludināšanu meklēšanā, jo lauksaimniekiem ik gadu tiek nozagtas iekārtas un agregāti. To īpašniekiem ir svarīgi, lai pēc zādzības informatīvajā sistēmā esošā informācija nonāktu Valsts policijas rīcībā, tā sekmējot to atrašanu un atdošanu īpašniekam. Katrai iekārtai un agregātam, to reģistrējot, tiks piešķirts unikāls identifikācijas numurs, ja to jau nebūs piešķīris ražotājs;
3. līzinga gadījumā – kredītiestāžu prasību ievērošanu par attiecīgo iekārtu (piemēram, ruļļu presi) vai agregātu (piemēram, arklu) reģistrāciju informatīvajā sistēmā, lai regulētu īpašumtiesību un lietošanas tiesību iegūšanu. Turklāt būtu iespēja iekārtas un agregātus piedāvāt kā ķīlu.

Tā kā iekārtu vai agregātu vērtība var būt mērojama no dažiem simtiem līdz vairākiem desmitiem tūkstošu *euro* vērtībā, noteikumu projekts paredz, ka to īpašniekiem pirms reģistrēšanas būs jāpierāda to īpašumtiesības un jāsalīdzina tehniskie dati.Situācijās, kad saimniecības īpašumā esošām iekārtām vai agregātiem nav saglabājušies īpašumtiesību apliecinošie dokumenti, noteikumu projekts paredz, ka iekārtas vai agregāta īpašniekam, lai tos reģistrētu, būs jāiesniedz deklarācija, ar ko apliecina iekārtu un agregātu piederību. Šādu kārtību paredzēts piemērot tām iekārtām un agregātiem, kas ir ražoti līdz 2021. gada 1. jūlijam, jo pašlaik neviens normatīvais akts neuzliek par pienākumu nodrošināt vai saglabāt iekārtu vai agregātu īpašumtiesību dokumentus.Noteikumu projekts paredz, ka aģentūra nodrošina deklarācijas veidlapas sagatavošanu un tās pieejamību tīmekļvietnē www.vtua.gov.lv. Vienlaikus aģentūra nodrošinās arī skaidrojumu par deklarācijas aizpildīšanu, kā tas noteikts Ministru kabineta 2020. gada 14. jūlija noteikumos Nr.445 “Kārtība, kādā iestādes ievieto informāciju internetā”. Noteikumu projektā noteikta atvieglota iekārtu un agregātu reģistrācijas kārtība, tas ir, nebūs reģistrācijas apliecības, bet tās vietā būs izdruka no informatīvās sistēmas un reģistrācijas numura zīmes. Izdrukai ir informatīvs raksturs. Iekārtas vai agregāta ieguvējs pēc nepieciešamības to var izdrukāt no informatīvās sistēmās vai arī reģistrācijas brīdī lūgt to izdarīt aģentūrai. Izdrukā tiek norādīta informācija par iekārtas vai agregāta turētāju un iekārtu vai agregāta tehniskie dati, kas iegūti tehnisko datu salīdzināšanā.Noteikumu projekts paredz, ka iekārtas un agregāta reģistrācijai ir piemērojamas tādas pašas prasības, kas tiek piemērotas traktortehnikai un tās piekabēm. Piemēram, nosacījumi par pilnvarotām personām un pilnvarām, datu salīdzināšanu, īpašnieku maiņas reģistrāciju, datu maiņas reģistrāciju, noņemšanu no uzskaites un reģistrācijas īpašie gadījumi. Kaut arī iekārtu un agregātu reģistrācija ir brīvprātīga, tomēr, kad tiek atsavināti vai mainās to īpašnieks, uz tiem attiecas Ceļu satiksmes likuma un noteikumu Nr. 313 regulējums par īpašnieku datu reģistrāciju un to maiņu. Tādējādi atsavināšanas un īpašnieku maiņas gadījumā iekārta vai agregāts ir jānoņem no uzskaites informatīvajā sistēmā, lai to ieguvējs nenonāktu nevēlamā situācijā, tāpēc ka informatīvajā sistēmā tiek fiksēti dati par iekārtas un agregātu faktisko īpašnieku. Par iekārtas vai agregāta reģistrācijas faktu ieguvējs varēs pārliecināties klientu portālā, ievadot to identifikācijas numuru.Noteikumu projekts paredz arī kārtību, kādā iekārtai un agregātam, to reģistrējot, piešķir un tajā iestrādā identifikācijas numuru, ja to nebūs izdarījis izgatavotājs.Tā kā aģentūras informācijas sistēmas papildinājumi vēl nav pieejami lietošanai finanšu pakalpojumu sniedzējiem, paredzēts, ka grozījumi par atzīmes izdarīšanu informatīvajā sistēmā, lai nodotu traktortehniku vai tās piekabi īpašumā ieguvējam, noteikumos Nr. 313 stāsies spēkā 2021. gada 1. jūlijā.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts tehniskās uzraudzības aģentūra |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz aģentūras lietvedības darbiniekiem un inspektoriem, atsavinātājiem, arī tiem atsavinātājiem, kas sniedz finanšu pakalpojumus un kas informatīvā sistēmā izdarīs atzīmi par traktortehnikas vai tās piekabes nodošanu īpašumā ieguvējam, kā arī uz pilnvarotajām personām, kas traktortehnikas vai tās piekabes īpašnieku vārdā veiks reģistrācijas darbības, izdarot atzīmi informatīvajā sistēmā.Tāpat arī noteikumu projekts attieksies uz tām personām, kas brīvprātīgi vēlēsies informatīvajā sistēmā reģistrēt savu iekārtu vai agregātu.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies aģentūras lietvedības darbiniekiem un inspektoriem, personām, kas sniedz finanšu pakalpojumus, un personām, kas saņem minētos pakalpojumus, kā arī tiem traktortehnikas vai tās piekabes īpašniekiem, kas būs pilnvarojuši citas personas veikt reģistrācijas darbības. |
| 3. | Administratīvo izmaksu monetārs novērtējums | Pēc CSP 2020. gada datiem, vidējā darba samaksa stundā:* lauksaimniecībā (Cl) strādājošajiem bija 7,35 *euro;*
* finanšu pakalpojuma (Cf) sektorā strādājošajiem bija 15,48 *euro;*
* aģentūrā (Ca) strādājošajiem ir 6,90 e*uro*.

Administratīvā sloga samazinājums:1. noteikumu projekta 1.7. apakšpunktā izteiktais noteikumu Nr. 313 27.2 punkts. Personai, kas sniedz finanšu pakalpojumus un kas, pamatojoties uz sadarbības līgumu ar aģentūru par atzīmju izdarīšanu informatīvajā sistēmā, ir sniegusi informāciju par veicamajām reģistrācijas darbībām, nevajadzēs iesniegt rakstveida pilnvarojumu un aktu par tehnikas nodošanu ieguvēja īpašumā, lai mainītu īpašnieku. Finanšu pakalpojuma sniedzējs rakstveida pilnvarojumu un īpašumu tiesību apliecinošos dokumentus būs ievietojis informatīvajā sistēmā. Administratīvais slogs tiek samazināts dokumentu apritē, jo klientam nav fiziski jādodas pie finanšu pakalpojuma sniedzēja un jāsaņem attiecīgie dokumenti, kas jāiesniedz aģentūrā.

Tāpat samazināsies administratīvais slogs aģentūrā strādājošajiem, jo, tā kā pilnvarojums nebūs jāiesniedz, lietvedības darbiniekiem tas nebūs jāievieto koplietošanas vietnē un inspektoriem katras reģistrācijas reizē nebūs jāizdrukā un jāpievieno lietai vai arī klientam jāizsniedz rakstiska kopija.Cf = (15,48 x 1) x (2160 x 1) = 33 437 *euro*Ca = (6,90 x 0,25) x (2160 x 1) = 3726 *euro;*Cl = (7,35 x 2) x (1080 x 1) = 15 876 *euro*1. noteikumu projekta 1.9. apakšpunktā izteiktais noteikumu Nr. 313 36. punkts. Reģistrācijas apliecībā norādītais īpašnieks aģentūrā iesniedz iesniegumu un reģistrācijas apliecību ar atzīmi par noņemšanu no uzskaites. Jebkuram traktortehnikas vai tās piekabes īpašniekam, kas vēlas noņemt traktortehniku vai tās piekabi no uzskaites, nebūs jādodas uz aģentūras biroju – to varēs izdarīt elektroniski. Tādējādi administratīvais slogs tiks samazināts klientiem un aģentūrai, jo samazināsies klātienes apmeklējumi birojos un dokumentu aprite aģentūras lietvedībā;
2. noteikumu projekta 1.10., 1.11. un 1.13. apakšpunktā papildinātais noteikumu Nr. 313 41.2. un 42.2. apakšpunkts, kā arī noteikumu Nr. 313 62.1 un 62.2 punkts. Lai traktortehniku vai tās piekabi noņemtu no uzskaites atsavināšanai Latvijā, atsavinātājam ir nepieciešams ierasties klātienē aģentūras birojā un iesniegt traktortehnikas vai tās piekabes reģistrācijas apliecību. Nevienam traktortehnikas un tās piekabes īpašniekam, ne arī aģentūras darbiniekiem nav jāliek atzīme reģistrācijas apliecībā. Tādējādi administratīvais slogs tiks samazināts klientiem un aģentūrai, jo samazināsies klātienes apmeklējumi birojos un dokumentu aprite aģentūras lietvedībā, tāpēc ka pietiks ar atzīmes izdarīšanu informatīvajā sistēmā.

Kopējais otrā un trešā punkta administratīvā sloga aprēķins:Cl = (7,35 x 1) x (3600 x 1) = 26 460 *euro*Ca = (6,90 x 0,25) x (3600 x 1) = 6210 *euro.*Aģentūrai izveidojot klientu portālu un saskarni ar informatīvo sistēmu, sabiedrībai kopējais administratīvais slogs varētu samazināties par 85 709 *euro*, tajā skaitā traktortehnikas un tās piekabes īpašniekiem par 42 336 *euro*, finanšu pakalpojuma sniedzējiem par 33 437 *euro* un aģentūrai par 9 936 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023 gadam | izmaiņas, salīdzinot ar vidēja termiņa budžeta ietvaru 2023 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms. | 0 | Nav precīzi aprēķināms. | 0 | Nav precīzi aprēķināms. | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms. | 0 | Nav precīzi aprēķināms. | 0 | Nav precīzi aprēķināms. | Nav precīzi aprēķināms. |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 0 | Nav precīzi aprēķināms. | 0 | Nav precīzi aprēķināms. | 0 | Nav precīzi aprēķināms. | Nav precīzi aprēķināms. |
| 2.1. valsts pamatbudžets | 0 | Nav precīzi aprēķināms. | 0 | Nav precīzi aprēķināms. | 0 | Nav precīzi aprēķināms. | Nav precīzi aprēķināms. |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 0 | Nav precīzi aprēķināms. | 0 | Nav precīzi aprēķināms. | 0 | Nav precīzi aprēķināms. | Nav precīzi aprēķināms. |
| 3.1. valsts pamatbudžets | 0 | Nav precīzi aprēķināms. | 0 | Nav precīzi aprēķināms. | 0 | Nav precīzi aprēķināms. | Nav precīzi aprēķināms. |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Brīvprātīgo iekārtu un agregātu reģistrācijas pakalpojumu cena tiks noteikta saskaņā ar Ministru kabineta 2018. gada 17. aprīļa noteikumu Nr. 225 “Valsts tehniskās uzraudzības aģentūras maksas pakalpojumu cenrādis” pielikuma:* 1. punktu “Traktortehnikas vai tās piekabes vienas vienības īpašuma tiesību nostiprināšana (pirmreizēja reģistrācija valsts informācijas sistēmā)” – 9,82 *euro*.

Par papildpakalpojumiem, ja tas būs nepieciešams, atbilstoši* 6. punktam “Traktortehnikas vai tās piekabes tehnisko datu salīdzināšana” – 8,69 *euro*;
* 34. punktu “Identifikācijas numura iekalšana traktortehnikai, tās piekabei, iekārtai” – 14,00 *euro*;
* 55. punktu “Izziņa no valsts informācijas sistēmas par traktortehniku vai tās piekabi (papīra formā)” – 10,10 *euro*;
* 93. punktu “Transporta nodrošinājums valsts funkciju veikšanai” – 0,67 *euro*/km.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Patlaban nav iespējams aprēķināt ietekmi uz budžetu, jo iekārtu un agregātu reģistrācija ir brīvprātīga un Zemkopības ministrijā rīcībā nav informācijas par to, cik iekārtu un agregātu ik gadu varētu tikt piereģistrēti informatīvajā sistēmā. Šajā sakarā nav nepieciešams piešķirt papildu finanšu līdzekļus no valsts budžeta.  |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Izstrādāt grozījumus:1. Ministru kabineta 2018. gada 17. aprīļa noteikumu Nr. 225 "Valsts tehniskās uzraudzības aģentūras maksas pakalpojumu cenrādis" pielikumā, paredzot maksas pakalpojumus iekārtām un agregātiem, jo spēkā esošie noteikumi paredz maksas pakalpojumus tikai attiecībā uz traktortehniku un tās piekabēm (Valsts sekretāru 20.05.2021. sanāksmes protokola Nr.19 32.§, VSS-472);
2. Ministru kabineta 2019. gada 30. aprīļa noteikumos Nr. 186 "Traktortehnikas un tās vadītāju valsts informatīvās sistēmas noteikumi", paredzot, ka informatīvajā sistēmā tiek iekļauta informācija arī par velkamām iekārtām un tehnoloģiskiem agregātiem (Valsts sekretāru 20.05.2021. sanāksmes protokola Nr.19 33.§, VSS-473).
 |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, noteikumu projekts tika ievietots Zemkopības ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt viedokli, 2020. gada 4. februārī paziņojums par sabiedrības līdzdalību nosūtīts Valsts kancelejai publicēšanai tās tīmekļvietnē (https://mk.gov.lv/content/ministru-kabineta-diskusiju-dokumenti), aicinot sabiedrības pārstāvjus viedokļus par Noteikumu projektu sniegt līdz 2021. gada 19. februārim.Informācija par noteikumu projektu no 2021. gada 4. līdz 19. februārim bija ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedrības līdzdalība”. Noteikumu projekts no 2021. gada 8. līdz 19. februārim elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei, Latvijas Neatkarīgo mežizstrādātāju asociācijai, Latvijas Lauksaimniecības kooperatīvu asociācijai, Sertifikācijas un testēšanas centram un Latvijas Lauku konsultāciju un izglītības centram. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. Lauksaimniecības tehnikas ražotāju un tirgotāju asociācija sniedza viedokli, ka nepiekrīt brīvprātīgai iekārtu un agregātu reģistrācijai, jo līzinga gadījumā kredītiestādes prasīs reģistrēt visas iekārtas un agregātus. Asociācijai tika norādīts, ka noteikumu projekts ir izstrādāts saskaņā ar Ceļu satiksmes likuma 10.3 panta ceturto daļu *(*[*25.03.2021*](https://likumi.lv/ta/id/322215-grozijumi-celu-satiksmes-likuma)*. likuma redakcija, kas stājas spēkā*[*01.07.2021.*](https://likumi.lv/ta/id/45467-celu-satiksmes-likums/redakcijas-datums/2021/07/01)), kurā noteikts, ka Ministru kabinets paredz kārtību, kādā reģistrē un noņem no uzskaites iekārtas un agregātus. Savukārt Ceļu satiksmes likuma 10.3 panta pirmajā daļā noteikts, ka iekārtu un agregātu reģistrācija ir brīvprātīga.Kredītu kompānijas ir norādījušas, ka iekārtu un agregātu reģistrācija informatīvajā sistēma ir nepieciešama, lai to īpašnieki, īpaši fiziskās personas, varētu tos ieķīlāt, kā arī lai izvairītos no situācijas, kad iekārta vai agregāts tiek ieķīlātas vairākās kredītu vai finanšu kompānijās vienlaikus. |
| 4. | Cita informācija | Ministru kabineta noteikumus pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" ([www.vestnesis.lv](http://www.vestnesis.lv)), kā arī tie ir pieejami sistematizēti portālā Likumi.lv ([www.likumi.lv](http://www.likumi.lv) ). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Valsts tehniskās uzraudzības aģentūra |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| Cita informācija | Nav.  |

Zemkopības ministrs K. Gerhards

Bumbuls 67027184

adris.bumbuls@zm.gov.lv

1. Ministru kabineta 2020. gada 21. janvāra noteikumu Nr. 50 “Valsts tehniskās uzraudzības aģentūras nolikums” 3.6. apakšpunkts. [↑](#footnote-ref-1)